Αυτό το λήμμα αφορά την ελληνική εταιρεία.  Για το λήμμα της ισπανικής, δείτε: AVE.  

Η **ΑVE** (πρώην ακρωνύμιο της ονομασίας *Audio Visual Enterprises*) ιδρύθηκε το 1982, ως εταιρεία διανομής ταινιών βίντεο σε Ελλάδα και Κύπρο. Βασικός μέτοχος της εταιρείας φέρει η οικογένεια Βαρδινογιάννη. Από τον Ιούλιο του 2005, είναι εισηγμένη στο Χρηματιστήριο Αθηνών.

Για χρόνια, η εταιρεία είχε διεισδύσει ευρέως στον κλάδο της ψυχαγωγίας μέσω συγκροτήματος εταιρειών (κινηματογράφος, video, τηλεόραση, πάρκα ψυχαγωγίας), ενώ μέχρι και τον Ιούλιο του 2019 έκανε διανομή ταινιών σε DVD. Βασικός τομέας του σημερινού ομίλου είναι η διανομή προϊόντων κινητής τηλεφωνίας.

Ιστορικό
--------

Πρώην λογότυπο της εταιρείας.
Χαρακτηριστικό σήμα της Audio Visual πριν την παρουσίαση της κύριας παραγωγής σε βιντεοκασέτες και DVD της, κατά το οποίο ζωγραφίζεται το λογότυπό της πάνω σε έναν καμβά.
### Διανομή οπτικοακουστικών έργων

Η AVE είχε παλιά συμφωνίες για την εκμετάλλευση δικαιωμάτων οικιακού βίντεο (home video) με τις εταιρείες Metro-Goldwyn-Mayer, CBS-FOX, Buena Vista Home Video, Warner Home Video και Village Roadshow, που είχε συνάψει τις δεκαετίες του 1980 και του 1990. Αξίζει να σημειωθεί ότι η Προοπτική, η οποία κατείχε τα δικαιώματα ταινιών της Buena Vista για τον κινηματογράφο, καθώς επίσης και καθολικά δικαιώματα για παραγωγές της Sony Pictures εξαγοράστηκε από την AVE στις 23 Δεκεμβρίου 2005. Η κίνηση αυτή έγινε καθώς η AV επιθυμούσε να εισαχθεί στον χώρο του κινηματογράφου καθώς και να διατηρήσει τα δικαιώματα home video που είχε· είχε χάσει από τη Village Films τα δικαιώματα εκμετάλλευσης της Warner για DVD και κινδύνευε να χάσει και εκείνα της Disney από την Προοπτική, με το επιχείρημα ότι είχε ήδη τα κινηματογραφικά δικαιώματα. Πλέον, τα εν λόγω δικαιώματα των παραγωγών Disney και Sony ανήκουν στην Feelgood Entertainment (η διευθύντρια της εταιρείας Ειρήνη Σουγανίδου υπήρξε προηγουμένως πρόεδρος της Προοπτικής, και έπειτα της εξαγοράς της, αναπληρώτρια διευθύντρια του οπτικοακουστικού τομέα της Audio Visual). Έπειτα της διακοπής των συνεργασιών της εταιρείας με την Disney, στις αρχές της δεκαετίας του 2010, ξεκίνησε να διανέμει παιδικές ταινίες της Fiction Pictures της οποίας η ταινιοθήκη απαρτίζεται από ταινίες της Mondo TV μέρος των οποίων έχουν χαρακτηριστεί ως απομιμήσεις ταινιών της Disney. Σύναψε επίσης αργότερα συνεργασία με τη Spentzos Film για την παραγωγή και διανομή DVD ταινιών που η τελευταία διανέμει στους κινηματογράφους.

### Συμμετοχή σε εταιρείες διαφόρων κλάδων (1994-2017)

Το 1994 η AVE ίδρυσε τη θυγατρική On Productions, εταιρεία τηλεοπτικών παραγωγών όπως το *Μαρία η άσχημη* και *Ο κακός βεζύρης*. Το 2001 και το 2002 αντίστοιχα, η AVE εξαγόρασε το 51% των εταιρειών VML (αναπαραγωγή DVD) και Power Music Productions (νυν Power Media). Η τελευταία ασχολείται με υπηρεσίες μεταγλώττισης, υποτιτλισμού, μουσικής επένδυσης και post production, ενώ κατέχει τις θυγατρικές Ear 2 Ear - Cinepos και Power Max - Max Productions. Η Audio Visual προηγουμένως υποτίτλιζε παραγωγές στα Ελληνικά, Αραβικά, καθώς και τις περισσότερες Ευρωπαϊκές γλώσσες, ενώ είχε και δικό της στούντιο μεταγλώττισης, στο οποίο μεταγλωττίστηκαν μεταξύ άλλων, οι ταινίες της Disney *Η Πεντάμορφη και το Τέρας* και *Αλαντίν*. Τον Αύγουστο του 2002, η εταιρεία προχώρησε στην εξαγορά της αλυσίδας πολυκινηματογράφων ονόματι Ster Cinemas, σημαίνοντας την αποχώρηση του ομίλου από τη διαχείριση των Village Roadshow, και τον Δεκέμβριο του 2004, αγόρασε το 42% του δημοφιλούς θεματικού πάρκου Allou! Fun Park.

Την περίοδο εξαγοράς της πρώτης, υλοποιήθηκε ο τέταρτος κατά σειρά πολυκινηματογράφος της, 7 χειμερινών και μιας θερινής αίθουσας, ο οποίος στεγάζεται στο εμπορικό κέντρο Escape στο Ίλιον Αττικής και εγκαινιάστηκε τον Δεκέμβριο του 2003, και ο πέμπτος (ο πρώτος στην Αθήνα), 10 αιθουσών, που βρισκόταν σε ακίνητο της ELBAT, θυγατρικής της ΕΛΜΑ (γνωστή για τη διανομή προϊόντων της Mazda), επί της Λεωφόρου Αχαρνών, ο οποίος εγκαινιάστηκε στα τέλη του 2004. Ο τελευταίος επρόκειτο για κέντρο 7.000 τ.μ. όπου στεγάζονταν επίσης καταστήματα ένδυσης, εστίασης, και βιβλιοπωλείο.

Επίσης, η Ster εξαγόρασε δύο πολυκινηματογράφους της Ολλανδικής Europlex σε Πάτρα και Λάρισα (οι οποίοι απαριθμούνται ως ο δεύτερος και ο τρίτος της αλυσίδας Ster), σημαίνοντας την αποχώρηση της εν λόγω από την Ελληνική αγορά. Το καλοκαίρι του 2005, εξαγοράστηκε το υπόλοιπο 1% των μετοχών της θυγατρικής On Productions που κατείχε ο Βασίλης Γεωργόπουλος, έναντι 20.000 ευρώ. Παράλληλα κατασκευάστηκε παράρτημα της AVE στο Κορωπί για τη διακίνηση και διανομή των εμπορευμάτων της εταιρίας, και ξεκίνησε τη λειτουργία του ο έκτος πολυκινηματογράφος 7 χειμερινών και μιας θερινής αίθουσας της Ster Cinemas, στο τότε νεότευκτο εμπορικό κέντρο City Gate της Θεσσαλονίκης, ως ένας από τους πρώτους με VIP αίθουσα (χωρητικότητας 186 δερμάτινων πολυθρόνων με τραπεζάκια ανά δύο καθίσματα) και προθάλαμο· η εν λόγω αίθουσα διέθετε επίσης κρασί, μπίρα και fingerfood και σε απεριόριστες ποσότητες, καφέ, αναψυκτικά, και ποπ κορν. Το 2006, η Ster Cinemas επένδυσε στη δημιουργία πολυκινηματογράφων στη Βουλγαρία και Ρουμανία. Στις 27 Δεκεμβρίου του ίδιου έτους, η AVE υπέγραψε συμφωνία μετοχικής συνεργασίας με την Άττικα, όσον αφορά την παροχή υπηρεσιών διαφημίσεων, προώθησης και υποτιτλισμού. Ένα χρόνο αργότερα, υπεγράφη συμφωνία μεταβίβασης του 25% των μετοχών της Άττικα που κατείχε η AVE προς τον Παντελή Μητρόπουλο έναντι ενός εκατομμυρίου ευρώ, αντιστρέφοντας την προηγούμενη συναλλαγή.

Στις 17 Οκτωβρίου 2006, η AVE αγόρασε 9% των μετοχών της Ελληνικά Ψυχαγωγικά Πάρκα (έμμεσα του Allou! Fun Park) έναντι 2 εκατομμυρίων ευρώ, αυξάνοντας το ποσοστό συµµετοχής της από 42% σε 51%. Στις 21 Δεκεμβρίου 2006, η εταιρεία πούλησε το ποσοστό συμμετοχής της (100%) στην εταιρεία Audio Visual Cyprus Ltd. Τον Μάρτιο του 2007, οριστικοποιήθηκε η συμφωνία μεταβίβασης του συνόλου των μετοχών που κατείχε η AVE στις εταιρείες ΕΚΑΚ (36,5%) και Ψυχαγωγικά Πάρκα Ρέντη (37%), έναντι 2,47 εκατομμυρίων ευρώ, ενώ η Ελληνικά Ψυχαγωγικά Πάρκα μεταβίβασε το σύνολο των μετοχών που κατείχε και η ίδια στις εταιρείες, 31% και 30% αντίστοιχα.

Στα τέλη του ίδιου έτους, σύναψε συμφωνία με την ελληνική εταιρεία ανάπτυξης βιντεοπαιχνιδιών Aventurine, για τη διανομή και εκμετάλλευση του παιχνιδιού MMORPG *Darkfall*. Το 2009, η AVE συνέχισε τη δραστηριοποίηση στον χώρο του gaming, με τη δημιουργία ενός joint vinture με την Centric, για τη δημιουργία παιχνιδιών. Επίσης, η θυγατρική Eggwave ξεκίνησε τη διανομή της μουσικής της Universal Music Productions.

Τον Ιανουάριο του 2011, η AVE εντάχθηκε στη μετοχική σύνθεση της εταιρείας ψυχαγωγικών παιχνιδιών και διανομής προϊόντων Xbox International Gaming and Entertainment (IGE) με 50%, και αργότερα αγόρασε το υπόλοιπο 50% που κατείχε η Dionic, έναντι 1,6 εκατομμυρίων ευρώ. Πρόσφατα, εισήλθε στην αγορά hardware την ανάληψη της διανομής υπολογιστών VAIO.

Το καλοκαίρι του ίδιου έτους, συστήνει μαζί με την Αραβική Italia Film International Sal, την εταιρεία Italia Film ΑΕ, για την αγορά των δικαιωμάτων σημαντικών κινηματογραφικών παραγωγών του Hollywood. Τον Ιανουάριο του επόμενου έτους, ιδρύει τη δισκογραφική Rogue Records, ως ο μοναδικός μέτοχός της. Τον Οκτώβριο του 2013, η AVE αγόρασε 21% των μετοχών της Power Music, κατέχοντας συνολικά 72%.

Το 2011, η Ster Cinemas αποφάσισε να απεμπλακεί από τη διαχείριση των δύο «ζημιογόνων» κινηματογράφων που κατέχει στα Βαλκάνια, με αποτέλεσμα να περάσουν στον έλεγχο της Cineplex International GmbH, joint venture της αυστριακής Constantin-Film Group, με τη σερβική MegaCom Film και την κροατική Continental Film. Το 2012 και το 2013 αντίστοιχα, απέσυρε τη λειτουργία του πολυκινηματογράφου στο City Gate, καθώς επίσης και του της Λεωφόρου Αχαρνών, επικαλούμενη την οικονομική κρίση. Ο τελευταίος έπειτα αντικαταστάθηκε από κατάστημα της αλυσίδας Jumbo. Το 2014, η Ster ξεκίνησε σε συνεργασία με τον πάροχο ψηφιακών συστημάτων D-Cinex, την εισαγωγή εξοπλισμού προβολής με 4K Ultra HD.

Τον Οκτώβριο του 2015, ιδρύθηκε η εταιρεία Odeon Entertainment, ως κοινοπραξία της Ster Cinemas και της Odeon, για την εκμετάλλευση ενενήντα κινηματογραφικών αιθουσών πανελλαδικά, με τη Village Cinemas ως το «αντίπαλο δέος» περί συμφερόντων στον κλάδο. Έπειτα της ίδρυσης αυτής, οι κινηματογράφοι Ster σε Πάτρα, Ίλιον και Μακεδονία μετονομάστηκαν σε Odeon Veso Mare, Odeon Escape και Odeon Μακεδονία αντίστοιχα, ενώ ο κινηματογράφος της Λάρισας, ο οποίος είχε καταγγελθεί από το Εργατικό Κέντρο της Λάρισας για μη καταβολή των μισθών των εργαζομένων από τον Μάρτιο του 2016, αντικαταστάθηκε από έναν των Village Cinemas.

Τον ίδιο μήνα, εξαγόρασε το 51% των μετοχών της εταιρείας εμπορίας γραφικής ύλης και ειδών γραφείου Σαμαράς (νυν Officemart), έναντι 350.000 ευρώ. Η εν λόγω εταιρεία ξεκίνησε πρόσφατα τη δραστηριοποίηση της και στο χώρο των υπηρεσιών managed print services, έχοντας αρχικά συμφωνία με την Kyocera. Το ίδιο έτος, η AVE αποκτάει το 19% των μετοχών της Ελληνικά Ψυχαγωγικά Πάρκα (ανάγοντας το ποσοστό συμμετοχής σε 70%). Τον Δεκέμβρη του 2016, ανακοινώθηκε ότι η IGE θα διανέμει όλα τα προϊόντα της Microsoft μέσω λιανικής στην Ελλάδα. Στις αρχές του 2017, η AVE κατέληξε να κατέχει το 32,7% των μετοχών της Dionic, λόγω της άσκησης του δικαιώματος μετατροπής των ομολογιών της πρώτης σε μετοχές, καθιστώντας την τον κύριο μέτοχο της. Τον Σεπτέμβριο του ίδιου έτους, αγοράζει το υπόλοιπο ποσοστό μετοχών της Ελληνικά Ψυχαγωγικά Πάρκα.

### Αναδιαμόρφωση του ομίλου (2018-σήμερα)

Το φθινόπωρο του 2018, η AVE πούλησε την On Productions και τη θυγατρική On Noir έναντι 12,3 εκατομμύρια ευρώ. Με αυτήν τη κίνηση ξεκίνησε η αναδιάρθρωση του ομίλου, έπειτα από απογοητευτικά νούμερα πωλήσεων. Στις αρχές του 2019, η AVE εξαγόρασε από την BP Communication Ltd. τις κυπριακές εταιρείες Kristelcom Investment Limited και Kristelcom Limited, έναντι 1,2 και 5,8 εκατομμυρίων ευρώ αντίστοιχα, με αποτέλεσμα να αυξηθεί πολύ ο τζίρος της πρώτης.

Οι θυγατρικές της τελευταίας, Teleunicom και Globalsat, δραστηριοποιούνται στη διανομή προϊόντων κινητής τηλεφωνίας και πληροφορικής, εικόνας και ήχου, ενώ παράλληλα ο μητρικός όμιλος αντιπροσωπεύει ξένες εταιρείες όπως η Samsung, η Huawei και η Lenovo. Την ίδια περίοδο προχώρησε στην απορρόφηση της Ελληνικά Ψυχαγωγικά Πάρκα και της IGE, καθώς και την ίδρυση της μονοπρόσωπης Anadisis Smart, που είναι εταιρεία παροχής υπηρεσιών εφαρμογών πληροφορικής και λειτουργικών προγραμμάτων για την επεξεργασία στατιστικών δεδομένων πρόβλεψης γεγονότων και συμβουλευτικές υπηρεσίες, στην οποία είναι μέτοχος κατά 100% η Unicom, τον Οκτώβριο του ίδιου έτους.

Κατά το πρώτο εξάμηνο του 2020, λόγω της εφαρμογής μέτρων κατά της πανδημίας, οι κινηματογράφοι Ster/Odeon και το Allou! Fun Park ήταν ζημιογόνοι. Το καλοκαίρι του 2020, ως μέρος σχετικού πλάνου αποεπένδυσης, η εταιρεία προέβη σε πώληση του συνόλου μετοχών που κατείχε στην Ster Cinemas, στην Τζελένικ Κτηματικές Επιχειρήσεις, ενώ τον Φεβρουάριο του 2021, τα πάρκα Allou! και Kidom μεταβιβάστηκαν με απορρόφηση στη μονοπρόσωπη ανώνυμη εταιρεία με την επωνυμία Funtastic Land.

Προοπτική
---------

Η **Προοπτική Α.Ε.** ήταν εταιρεία διανομής κινηματογραφικών ταινιών, ιδρύθηκε το 1984 εκπροσωπώντας την *Columbia-Tristar Film Distributors International* (νυν Sony Pictures Releasing International) στην Ελλάδα και στην Κύπρο. Το 1992 απέκτησε τα κινηματογραφικά δικαιώματα της Buena Vista International (Walt Disney Pictures, Touchstone Pictures), κατέχοντας πλέον μία ιδιαίτερα σημαντική θέση στην κινηματογραφική αγορά.

Το 1999 απέκτησε τα δικαιώματα διανομής ταινιών Video/DVD της Columbia-Tristar Home Entertainment (νυν Sony Pictures Home Entertainment) και το 2002 του BBC. Τον Ιούλιο του 2001, εξαγοράστηκε το 50% της από τις Αττικές Εκδόσεις. Το ίδιο έτος, δημιουργούνται νέα intros κινουμένων σχεδίων επιμελημένα από τον Αλέκο Παπαδάτο.

Όλα αυτά τα χρόνια η Προοπτική διακινεί πολλές ανεξάρτητες ταινίες σε όλα τα μέσα (κινηματογράφος, Video/DVD, συνδρομητική και ελεύθερη τηλεόραση). Αυτή τη στιγμή, ο κατάλογος των διαθέσιμων τίτλων ξεπερνά τις 700 ταινίες για την Ελλάδα και την Κύπρο. Το 2002, ξεκινά η επέκταση της Προοπτική Α.Ε. στα Βαλκάνια.

Αφετηρία της, η Ρουμανική αγορά, όπου τον Ιούλιο του 2002 αποκτά τα δικαιώματα διανομής της Columbia-Tristar Home Entertainment για Video και DVD στη Ρουμανία, ιδρύοντας τη θυγατρική της Prooptiki Romania SRL η οποία το αμέσως επόμενο καλοκαίρι (2003), αποκτά τα δικαιώματα διανομής ταινιών Video/DVD της 20th Century Fox, καθώς και του BBC. Επιπλέον, η Προοπτική διανέμει έναν σημαντικό αριθμό ανεξάρτητων ταινιών τόσο στον κινηματογράφο όσο και στο Video/DVD. Η δραστηριότητά της αυτή έχει ως αποτέλεσμα, η Prooptiki Romania να κατέχει σήμερα πάνω από το 40% της Ρουμανικής αγοράς στην ιδιωτική διασκέδαση. Το 2005, η PROOPTIKI ROMANIA αποκτά τα κινηματογραφικά δικαιώματα της Buena Vista International. Τρία χρόνια αργότερα, τον Νοέμβριο, ξεκινούν οι συνεργασίες της με την Universal Pictures International.

Το 2004, η Προοπτική επεκτείνεται σε δύο ακόμη Βαλκανικές χώρες. Στη Σερβία, όπου ιδρύει την Prooptiki Entertainment (Belgrade) d.o.o. και αποκτά τα δικαιώματα διανομής ταινιών Video/DVD της Buena Vista Home Entertainment, και στη Βουλγαρία, όπου η Prooptiki Bulgaria Ltd. διανέμει στους κινηματογράφους και στο video, τις ταινίες της Universal Studios, της DreamWorks και του BBC, και αργότερα της Warner Home Video και της Sony Pictures Home Entertainment, καθώς και σειρά πολλών μεγάλων ανεξάρτητων ταινιών γίνεται επίσης ο πρώτος επίσημος διανομέας ταινιών της Paramount Pictures. Το Δεκέμβριο του 2005, η AVE εξαγόρασε την Προοπτική (συμπεριλαμβανομένου του ποσού που κατείχαν προηγουμένως οι Αττικές Εκδόσεις), έπειτα μιας μικρής πτώσης σε λειτουργικά τέλη, κέρδη προ φόρων και περιθώριο κέρδους το ίδιο έτος, και στα μέσα του επόμενου, απορροφήθηκε από την πρώτη. Τον Δεκέμβριο του 2009, η Prooptiki Entertainment d.o.o. μετονομάστηκε σε Audio Visual Entertainment d.o.o. και τον Ιανουάριο του 2010, η Prooptiki Bulgaria μετονομάστηκε σε Audio Visual Bulgaria, ακολουθώντας την εταιρική ταυτότητα της μητρικής της.

Στούντιο μεταγλώττισης
----------------------

Ακόμα ήταν ένα στούντιο μεταγλώττισης που βρίσκεται στην Παλλήνη. Το στούντιο ιδρύθηκε το 1985. Ο Δημήτρης Κουζούπης διαχειρίστηκε την παραγωγή μεταγλώττισης στο στούντιο και συνέβαλε ακόμη και σε πολλές σειρές που μετουσιώθηκαν σε αυτό, συμπεριλαμβανομένων των "Pokémon", "Duel Masters", "One Piece", "Shaman King", "Medabots", "Totally Spies!" και άλλων.

Η σειρά "Pokémon ", η οποία είχε μεταγλωττίστει στην Audio Visual από την αρχή της σειράς της στην Ελλάδα, είχε προηγουμένως μεταγλωττίστει στην "Power Media Productions" και αργότερα στο "Sierra Post".

  

Κατά τη διάρκεια της ύπαρξής της, η εταιρεία έχει δει ένα ευρύ φάσμα ηθοποιών που ειδικεύονται στη μεταγλώττιση, συμπεριλαμβανομένων Αργύρης Παυλίδης, Σάσα Σοφού, Χρήστος Συριώτης, Σταμάτης Γκίκας, Μαρία Πλακίδη, Κωνσταντίνος Κωνσταντόπουλος, Ιφιγένεια Στάικου, Γιώργος Χατζηγεωργίου, Σπύρος Μπιμπίλας, Βούλα Κώστα, Μαίρη Σταυρακέλη, Αννέτα Παπαθανασίου, Φάνυ Πολέμη, Ματίνα Καρρά, Βασίλης Καΐλας, Λουκάς Φραγκούλης, Ζωή Ρηγοπούλου, Γιάννης Στεφόπουλος, Κατερίνα Πετούση, Μάντυ Λάμπου, Βίνα Παπαδοπούλου, Σοφία Τσάκα, Τηλέμαχος Κρεβάικας, Γιώτα Μηλίτση, Φώτης Πετρίδης, Μαρία Ζερβού, Γιώργος Πετρόχειλος, Σοφία Χάνου, Λίλα Μουτσοπούλου, Όθων Μεταξάς, Έμυ Στυλιανίδου, Νίκος Νίκας, Σοφία Παναηλίδου, Τάσος Κωστής, Μαριάννα Τριανταφυλλίδου, Σία Κοσκινά, Κώστας Δαρλάσης, Γιάννης Παπαϊωάννου, Άντρια Ράπτη, Πέτρος Δαμουλής, Τζίνη Παπαδοπούλου, Υρώ Λούπη, Ηλίας Ζερβός, Γιάννης Καλατζόπουλος, Ακίνδυνος Γκίκας, Υρώ Μιχαλακάκου, Σοφία Καψαμπέλη και Κατερίνα Γκίργκις.

Ασχολήθηκε επίσης με πολλούς μουσικούς, με κυριότερους τους: Άλεξ Παναγή - Μάγδα Γιαννίκου - Ζουζούνια - Μάνος Βαφειάδης - Πάνος Τσαπάρας - Άρτεμις Κοκκιναρά.

Power Media Productions
-----------------------

Παλαιότερα δούλεψαν στην Audio Visual, έφυγαν από το στούντιο το 1998 και εργάστηκαν το 1999 στην «Power Media Productions» (πρώην Power Music Productions), ένα στούντιο μεταγλώττισης και επεξεργασίας ήχου που λειτουργεί ακόμα στο Μαρούσι. Σήμερα, το στούντιο είναι υπεύθυνη για τη μεταγλώττιση σειρών σε κανάλια όπως η ΕΡΤ, το Star Channel και το Nickelodeon. Μεταξύ των σκηνοθετών που εργάστηκαν και εργάζονται στην "Power Media Productions "είναι ο Πέτρος Δαμουλής, η Σοφία Παναηλίδου, ο Κώστας Αποστολίδης, η Μαρία Ζερβού, ο Χρήστος Θάνος, ο Φώτης Πετρίδης, η Τζίνη Παπαδοπούλου και η Σοφία Καψαμπέλη.
Η έκτη σειρά για την Power Media ήταν το "Οι Περιπέτειες του Πήτερ Παν" που μετουσιώθηκε το 2002 από την σκηνοθεσία του Αργύρη Παυλίδη .

Σημειώσεις
----------

Στο Βιβλίο Γκίνες του 2002, μια μαριονέτα που αναπαριστά τον Πινόκιο από την ομώνυμη ταινία του Γουώλτ Ντίσνεϋ, μήκους σχεδόν 10 μέτρων, αναδείχθηκε ως η μεγαλύτερη μαριονέτα του κόσμου. Κατασκευάστηκε μέσα σε 82 ημέρες, και παρουσιάστηκε στην Αθήνα στις 23 Απριλίου 2003. Το έργο διηύθυνε η Audio Visual, η οποία το ίδιο έτος πρωτοκυκλοφόρησε την ελληνική μεταγλώττιση της εν λόγω ταινίας.

Παραπομπές
----------

1. 1 2  «Audiovisual: Παρουσίαση πενταετούς πλάνου 2020-2024». *Euro2day*. Media2day. 17 Ιανουαρίου 2020. Ανακτήθηκε στις 10 Ιουνίου 2020.
2. 1 2 3  «Ετήσια Οικονομική Έκθεση για τη χρήση 01.01-31.12.2019» (PDF). AVE.
3. ↑  Μπότα, Ελένη (27 Ιανουαρίου 2020). «Audiovisual: Νέο πενταετές πλάνο ανάπτυξης - Στοχεύει σε αύξηση της ελεύθερης διασποράς». Bankingnews. Ανακτήθηκε στις 10 Ιουνίου 2020.
4. ↑  Κόκκορης, Δημήτρης (16 Νοεμβρίου 2020). «Γιατί η Εθνική τράπεζα βγάζει «στο σφυρί» τα δάνεια των 52 εκατ. στην AVE (Audiovisual) των παιδιών του Θόδωρου Βαρδινογιάννη». *mononews*. Monocle Media Lab. Ανακτήθηκε στις 18 Μαρτίου 2021. Ήδη, ο τομέας της διανομής προϊόντων κινητής τηλεφωνίας (που «κτίστηκε» μετά από την εξαγορά, έναντι 5,8 εκατ. ευρώ, του 50,01% της κυπριακής Kristelcom) αποτελεί τη βασική εμπορική συνιστώσα του ομίλου της AVE (Audiovisual).
5. 1 2  Γουάσκο, Τζάνετ· Φίλιπς, Μαρκ· Μίχαν, Αιλιν Ρ. (2001). *Dazzled by Disney?: The Global Disney Audiences Project* (στα Αγγλικά). Leicester University Press. σελ. 137. ISBN 978-0718502607. Notably, there are four major categories of Disney products supplied in Greece: (1) theatrical films, represented by Pro-O-ptiki, as well as video films for sale or home rental, distributed by Audiovisual Enterprises;
6. 1 2  «Χρονιές - Σταθμοί της Audio Visual Enterprises S.A.». AVE. Αρχειοθετήθηκε από το πρωτότυπο στις 10 Ιουνίου 2020. Ανακτήθηκε στις 10 Ιουνίου 2020.
7. ↑  «US Film Production Charts» (στα αγγλικά). *The Hollywood Reporter* (Hollywood Reporter Corporation): σελ. 3. 1990-10-23.. Ανακτήθηκε στις 2021-03-23. *«CBS/Fox Video announced Monday it has entered into an agreement with Audio Visual Enterprises for distribution of its product in Greece.»*
8. ↑  «Audio Visual: Με 85% στη Προοπτική». *Η Ναυτεμπορική*. Π. Αθανασιάδης & Σία. 27 Δεκεμβρίου 2005. Ανακτήθηκε στις 10 Ιουνίου 2020.
9. 1 2  «Η Audio Visual αποκτά το 85% των μετοχών της «Προοπτικής» έναντι τιμήματος 17,3 εκ. ευρώ». *Η Καθημερινή*. Καθημερινές Εκδόσεις. 28 Δεκεμβρίου 2005. Ανακτήθηκε στις 10 Ιουνίου 2020.
10. ↑  Ακτσόγλου, Μπάμπης (5 Ιανουαρίου 2006). «Αλλάζει το κινηματογραφικό τοπίο». *Αθηνόραμα*. Δέσμη Εκδοτική. Ανακτήθηκε στις 10 Ιουνίου 2020.
11. ↑  «Company profile» (στα Αγγλικά). Feelgood Entertainment. Ανακτήθηκε στις 10 Ιουνίου 2020.
12. ↑  «Η FEELGOOD ENTERTAINMENT και στη δισκογραφία». *Η Καθημερινή*. Καθημερινές Εκδόσεις. 20 Μαΐου 2013. Ανακτήθηκε στις 13 Ιουνίου 2020. [...] της FEELGOOD που εδραιώνει περαιτέρω τη σχέση της με τη SONY, η οποία της έχει αναθέσει την αποκλειστική διανομή των ταινιών της SONY PICTURES στους κινηματογράφους και της SONY PICTURES HOME ENTERTAINMENT [...] έχει την αποκλειστική κινηματογραφική διανομή των ταινιών της THE WALT DISNEY COMPANY στην Ελλάδα και την Κύπρο. Επιπλέον, [...] η εταιρεία έχει την αποκλειστική διανομή Home Entertainment των ταινιών της WALT DISNEY STUDIOS.
13. 1 2  «Η Ειρήνη Σουγανίδου στη Feelgood Entertainment». *MarketingWeek*. Boussias. 5 Μαΐου 2009. Ανακτήθηκε στις 23 Μαρτίου 2021.
14. ↑  Καραμπουρνιώτης, Αντώνης (3 Νοεμβρίου 2014). «Νέα συνεργασία της AUDIO VISUAL ENTERPRISES με τη SPENTZOS FILM». *Artic*. Ανακτήθηκε στις 10 Ιουνίου 2020.
15. ↑  «Company Profile» (στα Αγγλικά). Power Media Productions. Αρχειοθετήθηκε από το πρωτότυπο στις 2 Ιουλίου 2007. Ανακτήθηκε στις 11 Ιουνίου 2020.
16. ↑  *International TV & Video Guide*. Tantivy Press. 1985. σελ. 240. ISBN 978-0900730030. Ανακτήθηκε στις 23 Μαρτίου 2021.
17. 1 2  Κώτσης, Βασίλης (31 Οκτωβρίου 2015). «Συμμαχία Odeon – Ster στη μεγάλη οθόνη». *Το Βήμα*. Άλτερ Έγκο. Ανακτήθηκε στις 11 Ιουνίου 2020.
18. ↑  Χ. Ρουσανογλου, Νίκος (7 Φεβρουαρίου 2003). ««Ελληνική Τεχνοδομική»: συμφωνίες μίσθωσης για το ψυχαγωγικό κέντρο στο Ιλιον». *Η Καθημερινή*. Καθημερινές Εκδόσεις. Ανακτήθηκε στις 11 Ιουνίου 2020.
19. ↑  Θεοδωράτος, Μάκης (23 Δεκεμβρίου 2004). «To 42% του Allou Fun Park στην Audiovisual Enterprises». *Η Καθημερινή*. Καθημερινές Εκδόσεις. Ανακτήθηκε στις 10 Ιουνίου 2020.
20. ↑  Ρουσάνογλου, Νίκος (31 Οκτωβρίου 2002). «Η πρώτη επένδυση της Ster Cinemas στην Αθήνα». *Η Καθημερινή*. Καθημερινές Εκδόσεις. Ανακτήθηκε στις 11 Ιουνίου 2020.
21. ↑  «Πέτυχε το στοίχημα των πολυκινηματογράφων». *Το Βήμα*. Άλτερ Έγκο. 20 Μαρτίου 2005. Ανακτήθηκε στις 11 Ιουνίου 2020.
22. ↑  Πεφάνης, Δημήτρης (9 Ιανουαρίου 2004). «Τρεις πρωταγωνιστές στα σινεμά». *Τα Νέα*. Άλτερ Έγκο. Ανακτήθηκε στις 11 Ιουνίου 2020.
23. ↑  «Audio Visual: Με 100% στην On Productions». *Euro2day*. Media2day. 9 Αυγούστου 2005. Ανακτήθηκε στις 11 Ιουνίου 2020.
24. ↑  Θ. Κάγιος, Παύλος (14 Σεπτεμβρίου 2005). «Σινεμά με... VΙΡ περιποίηση και γκουρμέ». *Τα Νέα*. Άλτερ Έγκο. Ανακτήθηκε στις 11 Ιουνίου 2020.
25. ↑  «Στα όρια του κορ8εσμού η αγορά multiplex». *Η Καθημερινή*. Καθημερινές Εκδόσεις. 23 Ιουλίου 2006. Ανακτήθηκε στις 11 Ιουνίου 2020.
26. ↑  «Audio Visual: Μετοχική συνεργασία με ΑΤΤΙΚΑ ΑΕ». *Euro2day*. Media2day. 28 Δεκεμβρίου 2005. Ανακτήθηκε στις 12 Ιουνίου 2020.
27. ↑  «Audiovisual: Υπεγράφη συμφωνία μεταβίβασης του 25% της ΑΤΤΙΚΑ». Capital.gr. 1 Δεκεμβρίου 2006. Ανακτήθηκε στις 12 Ιουνίου 2020.
28. 1 2  *Οικονοµικές Καταστάσεις για τη χρήση 1η Ιανουαρίου έως 31η ∆εκεµβρίου 2007 για τον Όµιλο και την Εταιρεία* (PDF). AVE. σελ. 48. Αρχειοθετήθηκε από το πρωτότυπο (PDF) στις 11 Ιουνίου 2020. Ανακτήθηκε στις 11 Ιουνίου 2020.
29. ↑  *ΣΥΝΟΠΤΙΚΑ ΟΙΚΟΝΟΜΙΚΑ ΣΤΟΙΧΕΙΑ ΚΑΙ ΠΛΗΡΟΦΟΡΙΕΣ ΤΗΣ ΧΡΗΣΗΣ ΑΠΟ 1 ΙΑΝΟΥΑΡΙΟΥ 2006 ΕΩΣ 31 ∆ΕΚΕΜΒΡΙΟΥ 2006* (PDF). AVE. Αρχειοθετήθηκε από το πρωτότυπο (PDF) στις 11 Ιουνίου 2020. Ανακτήθηκε στις 11 Ιουνίου 2020.
30. ↑  «Audiovisual: Αποχώρησε από την Av Audio Visual Cyprus». Capital.gr. 22 Δεκεμβρίου 2006. Ανακτήθηκε στις 11 Ιουνίου 2020.
31. ↑  «Audiovisual: Οριστικοποιήθηκε η συμφωνία για ΕΚΑΚ, Ψυχαγωγικά Πάρκα Ρέντη». Capital.gr. 23 Μαρτίου 2007. Ανακτήθηκε στις 11 Ιουνίου 2020.
32. 1 2 3  *ΕΤΗΣΙΑ ΟΙΚΟΝΟΜΙΚΗ ΕΚΘΕΣΗ για την περίοδο 1η Ιανουαρίου έως 31η ∆εκεµβρίου 2008 για τον Όμιλο και την Εταιρεία* (PDF). AVE. Αρχειοθετήθηκε από το πρωτότυπο (PDF) στις 11 Ιουνίου 2020. Ανακτήθηκε στις 11 Ιουνίου 2020.
33. ↑  «Audiovisual: Ξεκινά η διάθεση του Darkfall». *Euro2day*. Media2day. 10 Δεκεμβρίου 2008. Ανακτήθηκε στις 11 Ιουνίου 2020.
34. ↑  «ΑΒΕ: Συνεργασία με Centric μέσω joint venture». *Euro2day*. Media2day. 30 Οκτωβρίου 2009. Ανακτήθηκε στις 11 Ιουνίου 2020.
35. ↑  «Audiovisual: Στην Ελλάδα η Universal Music Productions». Capital.gr. 16 Νοεμβρίου 2009. Ανακτήθηκε στις 11 Ιουνίου 2020.
36. ↑  «Audio Visual - Dionic: Με 50% εκάστη στην IGE ΑΕ». *Euro2day*. Media2day. 3 Νοεμβρίου 2011. Ανακτήθηκε στις 11 Ιουνίου 2020.
37. ↑  ««Τίτλοι τέλους» στη συνεργασία Audiovisual - Dionic». *Sofokleousin*. Freenet. 10 Οκτωβρίου 2012. Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 11 Ιουνίου 2020.
38. 1 2  Μαλλάς, Δημήτρης (25 Ιανουαρίου 2020). «Επέκταση δραστηριοτήτων για την Audiovisual που μετονομάζεται σε AVE». *CNN Greece*. Turner Broadcasting System. Ανακτήθηκε στις 11 Ιουνίου 2020.
39. ↑  «Audiovisual: Σύσταση κοινής εταιρείας με την Italia Film International». *Η Ναυτεμπορική*. Π. Αθανασιάδης & Σία. 29 Ιουλίου 2011. Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 11 Ιουνίου 2020.
40. ↑  «Audiovisual: Ολοκληρώθηκε η διαδικασία σύστασης της Rogue Records». *Η Ναυτεμπορική*. Π. Αθανασιάδης & Σία. 10 Ιανουαρίου 2012. Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 11 Ιουνίου 2020.
41. ↑  *Ετήσια Οικονοµική Έκθεση της χρήσης 2013 για τον Όµιλο και την Εταιρεία* (PDF). AVE. Αρχειοθετήθηκε από το πρωτότυπο (PDF) στις 11 Ιουνίου 2020. Ανακτήθηκε στις 11 Ιουνίου 2020.
42. ↑  «Audiovisual: Οι πολυκινηματογράφοι είναι ζημιογόνοι». *Techpress.gr*. 23 Σεπτεμβρίου 2011. Ανακτήθηκε στις 11 Ιουνίου 2020.
43. ↑  Ρουσάνογλου, Νίκος (27 Ιουλίου 2013). «Σε τιμή ευκαιρίας πουλήθηκε το City Gate». *Η Καθημερινή*. Καθημερινές Εκδόσεις. Ανακτήθηκε στις 11 Ιουνίου 2020.
44. ↑  «Πρόσωπα και Πράγματα». *Η Καθημερινή*. Καθημερινές Εκδόσεις. 28 Σεπτεμβρίου 2013. Ανακτήθηκε στις 11 Ιουνίου 2020. εγκαινιάστηκε ακόμα ένα κατάστημα (11.000 τ.μ.) επί της Λ. Αχαρνών στον Άγιο Ελευθέριο. Το τελευταίο κατάστημα αντικατέστησε την αλυσίδα πολυκινηματογράφων Ster Cinemas στο εν λόγω ακίνητο.
45. ↑  «Τα Ster γίνονται αποκλειστικά ψηφιακά». *Flix*. 19 Σεπτεμβρίου 2014. Ανακτήθηκε στις 11 Ιουνίου 2020.
46. 1 2  Μπότα, Ελένη (19 Ιουλίου 2016). «Η κρίση χτύπησε και τους πολυκινηματογράφους - Λουκέτο βάζουν τα Ster Cinemas της Audiovisual στη Λάρισα». BankingNews. Ανακτήθηκε στις 11 Ιουνίου 2020.
47. ↑  «AUDIOVISUAL: Εξαγόρασε τη «ΣΑΜΑΡΑΣ ΑΕ»». *Euro2day*. Media2day. 23 Οκτωβρίου 2015. Ανακτήθηκε στις 11 Ιουνίου 2020.
48. ↑  *ΣΤΟΙΧΕΙΑ ΚΑΙ ΠΛΗΡΟΦΟΡΙΕΣ ΧΡΗΣΗΣ ΑΠΟ 1 ΙΑΝΟΥΑΡΙΟΥ 2015 ΕΩΣ 31 ΔΕΚΕΜΒΡΙΟΥ 2015* (PDF). AVE. Αρχειοθετήθηκε από το πρωτότυπο (PDF) στις 28 Μαΐου 2016. Ανακτήθηκε στις 11 Ιουνίου 2020.
49. ↑  «Νέα στρατηγική συνεργασία της IGE S.A. με τη Microsoft». *Zougla.gr*. 5 Δεκεμβρίου 2016. Ανακτήθηκε στις 11 Ιουνίου 2020.
50. ↑  «Dionic: Με 32,7% η Audiovisual μετά τη μετατροπή των ομολογιών». *Euro2day*. Media2day. 4 Μαΐου 2017. Ανακτήθηκε στις 11 Ιουνίου 2020.
51. ↑  «Η οικογένεια Βαρδινογιάννη συνεχίζει να ρίχνει χρήμα στην Audiovisual». *Sofokleousin*. Freenet. 8 Μαΐου 2017. Ανακτήθηκε στις 11 Ιουνίου 2020.
52. ↑  «Ετήσια Οικονομική Έκθεση της χρήσης 2017 για τον Όμιλο και την Εταιρία» (PDF). AVE. Αρχειοθετήθηκε από το πρωτότυπο (PDF) στις 11 Ιουνίου 2020. Ανακτήθηκε στις 11 Ιουνίου 2020.
53. ↑  Κατικάς, Γιώργος (2 Οκτωβρίου 2018). «Πούλησε την ON Productions η Audio Visual έναντι 12,3 εκατ. - Εξετάζει είσοδο σε νέους κλάδους». BankingNews. Ανακτήθηκε στις 11 Ιουνίου 2020.
54. ↑  Μπέσκος, Σωτήρης (19 Απριλίου 2019). «Μεγάλο deal: Στην Audiovisual η Kristelcom που αντιπροσωπεύει τα μεγαλύτερα brands σε κινητά και τεχνολογία στην ελληνική αγορά». *Dikaiologitika News*. Ανακτήθηκε στις 11 Ιουνίου 2020.
55. ↑  «Audiovisual: Απέκτησε το 50,01% τις Kristelcom έναντι 5,8 εκατ. ευρώ». *BusinessNews*. Direction Business Network. 20 Ιουνίου 2019. Ανακτήθηκε στις 11 Ιουνίου 2020.
56. ↑  Δελεβέγκος, Δημήτρης (21 Φεβρουαρίου 2020). «Η εξαγορά της Kristelcom ενισχύει τα μεγέθη της Audiovisual». *Η Καθημερινή*. Καθημερινές Εκδόσεις. Ανακτήθηκε στις 11 Ιουνίου 2020.
57. ↑  «Audiovisual: Ποια είναι η Kristelcom που εξαγόρασε». *Fpress.gr*. 17 Απριλίου 2019. Ανακτήθηκε στις 11 Ιουνίου 2020.
58. ↑  Σχοινά, Αντιόπη (20 Ιανουαρίου 2020). «Σε νέα πεδία η Audio Visual, κλειδί το Internet of Things». Business Daily. Ανακτήθηκε στις 11 Ιουνίου 2020.
59. ↑  «Audiovisual: Ενέργειες ενίσχυσης του επιχειρησιακού πλάνου». Capital.gr. 7 Νοεμβρίου 2019. Ανακτήθηκε στις 11 Ιουνίου 2020.
60. ↑  «Απόφαση του ΔΣ της Audiovisual για απορρόφηση δύο θυγατρικών της». *The Indicator*. 28 Σεπτεμβρίου 2019. Ανακτήθηκε στις 11 Ιουνίου 2020.
61. ↑  «AVE Α.Ε. - ΑΝΑΚΟΙΝΩΣΗ ΓΙΑ ΜΕΤΑΒΙΒΑΣΗ ΜΕΤΟΧΩΝ». *Η Ναυτεμπορική*. Π. Αθανασιάδης & Σία. 7 Σεπτεμβρίου 2020. Ανακτήθηκε στις 18 Μαρτίου 2021. [*νεκρός σύνδεσμος*]
62. ↑  «Εξαμηνιαία Οικονομική Έκθεση Περιόδου 1 Ιανουαρίου έως 30 Ιουνίου 2020» (PDF). AVE.
63. ↑  «AVE: Απόσχιση κλάδου, εκτός ομίλου ψυχαγωγικά πάρκα». *insider.gr*. Liquid Media Network. 8 Φεβρουαρίου 2021. Ανακτήθηκε στις 18 Μαρτίου 2021.
64. ↑  «Ελληνικό Κέντρο Κινηματογράφου: Ο Παντελής Μητρόπουλος προτείνεται για Γενικός Διευθυντής». *Έθνος*. Dimera Media Investments. 12 Μαρτίου 2020. Ανακτήθηκε στις 11 Ιουνίου 2020.
65. 1 2 3 4 5 6 7  Λάνγκε, Αντρέ· Νιούμαν-Μπάουντις, Σούζαν (2007). *Les entreprises de distribution cinématographique en Europe* (στα Γαλλικά). Συμβούλιο της Ευρώπης. σελ. 143-145. Ανακτήθηκε στις 10 Ιουνίου 2020.
66. ↑  «Το 50% της «Προοπτικής» εξαγόρασε ο Ομιλος Αττικών Εκδόσεων». *Η Καθημερινή*. Καθημερινές Εκδόσεις. 17 Ιουλίου 2001. Ανακτήθηκε στις 10 Ιουνίου 2020.
67. ↑  «PROOPTIKI / inseparable». *Greek animation*. Ανακτήθηκε στις 10 Ιουνίου 2020.
68. ↑  «Гръцка компания навлиза на българския видеопазар» [Ελληνική εταιρεία εισέρχεται στη βουλγαρική αγορά βίντεο]. *Дневник* (στα Βουλγαρικά). Economedia. 7 Φεβρουαρίου 2005. Ανακτήθηκε στις 10 Ιουνίου 2020.
69. ↑  Ελεύθεροβα, Ελίτσα (7 Ιουλίου 2008). «"Прооптики България": Надяваме се на новите мултиплекси» [Ελπίζουμε στους νέους κινηματογράφους μούλτιπλεξ]. *Money.bg* (στα Βουλγαρικά). WMG Media Group. Ανακτήθηκε στις 10 Ιουνίου 2020.
70. ↑  «"Прооптики" ще издават Paramount на DVD и Blu-ray» [Η Προοπτική θα κυκλοφορήσει [ταινίες της] Paramount σε DVD και Blu-ray]. *Cinefish.bg* (στα Βουλγαρικά). 21 Ιανουαρίου 2009. Ανακτήθηκε στις 10 Ιουνίου 2020.
71. ↑  «Стартира нов дистрибутор за България» [Ένας νέος διανομέας για τη Βουλγαρία λανσάρεται]. *СЕГА* (στα Βουλγαρικά). Αρχειοθετήθηκε από το πρωτότυπο στις 10 Ιουνίου 2020. Ανακτήθηκε στις 10 Ιουνίου 2020.
72. 1 2  «"Аудио Вижуъл" е новото име на Прооптики България» [«Audio Visual» είναι το νέο όνομα της Prooptiki Bulgaria]. *Cinefish.bg* (στα Βουλγαρικά). 4 Ιανουαρίου 2010. Ανακτήθηκε στις 10 Ιουνίου 2020.
73. ↑  *ΟΙΚΟΝΟΜΙΚΕΣ ΚΑΤΑΣΤΑΣΕΙΣ - 31Η ∆ΕΚΕΜΒΡΙΟΥ, 2009* (PDF). AVE. σελ. 6. Αρχειοθετήθηκε από το πρωτότυπο (PDF) στις 14 Μαΐου 2014. Ανακτήθηκε στις 11 Ιουνίου 2020.
74. ↑  Κάνινγκχαμ, Αντωνία (28 Σεπτεμβρίου 2001). *Guinness World Records 2002*. Jim Pattison Group. σελ. 161. ISBN 978-0851121246. Ανακτήθηκε στις 23 Μαρτίου 2021. The world's biggest string puppet is a jointed moveable Pinocchio, measuring 10 m (31 ft 9 in) tall. He was constructed by the Forum Town Decoration for Audio Visual Enterprises and displayed in Athens, Greece, on 23 April 2000. Taking 82 days to build, Pinocchio was made from 250 kg (551 Lb) of polyester, 150 kg (330 Lb) of fibre glass, 71 m? (763 ft?) of foam-rubber and 58 m (190 ft) of cloth including ropes and pulleys.

Εξωτερικοί σύνδεσμοι
--------------------

* Πρώην ιστοσελίδα του ομίλου Audio Visual
* Επιχειρήσεις Ήχου και Εικόνος στο Χρηματιστήριο Αθηνών
* Ιστότοπος της Prooptiki Bulgaria (αρχειοθετήθηκε στις 12 Ιανουαρίου 2007)
* Ιστότοπος της Prooptiki Romania (αρχειοθετήθηκε στις 10 Ιανουαρίου 2007)
* Ιστότοπος της Prooptiki Entertainment (Belgrade) d.o.o. (αρχειοθετήθηκε στις 26 Ιανουαρίου 2010)
* Ιστοσελίδα της Power Media Productions Αρχειοθετήθηκε 2020-06-11 στο Wayback Machine.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εταιρείες διανομής ταινιών |
| --- |
|  |
| Αμερικάνικες | 
* 20th Century Studios
* Blue Sky Studios
* Columbia Pictures
* Concorde New Horizons
* Dimension Films
* DreamWorks Animation
* DreamWorks Pictures
* Focus Features
* Illumination
* Legendary Entertainment
* Lionsgate Films
* Metro-Goldwyn-Mayer
* Miramax
* New Line Cinema
* Paramount Animation
* Paramount Pictures
* Paramount Vantage
* Pixar
* Searchlight Pictures
* Shout! Studios
* Sony Pictures
* Sony Pictures Animation
* Sony Pictures Classics
* The Weinstein Company
* Touchstone Pictures
* TriStar Pictures
* Universal Animation Studios
* Universal Pictures
* Walt Disney Pictures
* Warner Bros.
* Warner Bros. Animation
* Warner Bros. Pictures Animation
 |
|  |
| Ελληνικές | 
* Arcadia Entertainment/Alpha Records
* Audiovisual/Προοπτική
* Odeon
* Playtime
* Rosebud 21
 |

 |